open-index/open-wikipedia-markdown huggingface dataset:
אפולה אדל

**אפולה אדימה בטה אדל** (בצרפתית: **Apoula Edima Bete Edel**, בארמנית: **Ապոուլա Էդիմա Էդել Բետե**; נולד ב-17 ביוני 1986) הוא כדורגלן עבר קמרוני-ארמני ששיחק בעמדת השוער.

## קריירה
אדל נולד ביאונדה, בירת קמרון. ב-2002 עבר לקבוצת פיוניק ירוואן מארמניה וכעבור שנתיים קיבל אזרחות ארמנית. הוא שיחק במדי הנבחרת הארמנית ורשם שש הופעות. ב-2005 עבר השוער לראפיד בוקרשט מליגת העל הרומנית, במדיה רשם תשע הופעות בשנתיים.

בעונת  עבר אדל לפריז סן-ז'רמן הצרפתית והיה השוער השלישי של הקבוצה. בעונת , לאחר פציעתו של השוער הראשון גרגורי קופה, הפך אדל לשוער הראשון של הקבוצה וצבר 23 הופעות בליגה הצרפתית. בתום העונה עמד בשער הקבוצה במשחק הגמר של הגביע הצרפתי מול מונקו, וזכה בגביע עם קבוצתו לאחר ניצחון 1–0.

בעונת  העפילה סן-ז'רמן לשלב הבתים של הליגה האירופית, שם ניצחה במשחק הראשון את סביליה. מספר ימים לאחר המשחק פורסם בעיתון מקומי בצרפת תחקיר לפיו אדל זייף את שמו וגילו. העיתון ("לה 10 ספורט") טען ששמו האמיתי של הקמרוני הוא אמברוז בייאמה ושגילו האותנטי הוא 29, מבוגר ב-5 שנים מגילו המוצהר. אופ"א קיבלה תלונה מסביליה ואילו במשטרת פריז פתחו בחקירה, אך כבר תוך שבוע הוחלט לסגור את התיק. כתוצאה מכך, התאחדות הכדורגל האירופית דחתה את הטענות וזיכתה את הצרפתים ואת השוער. בתום העונה שוחרר אדל מהקבוצה.

בתחילת עונת 2011/2012 הגיע אדל לישראל וחתם על חוזה לשנתיים בהפועל תל אביב. בעונתו הראשונה בקבוצה זכה עמה בגביע המדינה, לאחר שפתח בהרכב בניצחון 2–1 על מכבי חיפה במשחק הגמר. במשחקו האחרון בקבוצה כבש שער בפנדל בדרבי מול מכבי תל אביב. לאחר שנתיים בהפועל תל אביב הסתיים חוזהו של אדל ביוני 2013, והוא עזב את הקבוצה.

ב-24 באוגוסט 2014, לאחר יותר משנה שלא שיחק, חתם אדל בקבוצת אתלטיקו קולקטה ההודית, ועמה זכה באליפות הראשונה של ליגת ה-ISL ההודית, בעונה מקוצרת שנמשכה מאוקטובר עד דצמבר.

ב-14 בינואר 2015 חזר אדל להפועל תל אביב, וחתם בקבוצה עד תום העונה. למחרת כבר פתח בהרכב הקבוצה בניצחון 2–1 על הפועל ראשון לציון במסגרת גביע המדינה. אדל הספיק להשתתף רק בשמונה משחקי ליגה, בנוסף לשני משחקים בגביע המדינה, אך ב-7 במרץ נפצע וסיים את דרכו במועדון.

ב-26 ביוני 2015 חתם אדל בקבוצת צ'נאיין מליגת העל ההודית, וזכה עמה באליפות. באוגוסט 2016 חתם בקבוצה ההודית פונה סיטי, ולאחר מספר חודשים עזב את המועדון ופרש ממשחק פעיל.

## תארים
;פריז סן-ז'רמן
* הגביע הצרפתי: 2009/2010

;הפועל תל אביב
* גביע המדינה: 2011/2012

;אתלטיקו קולקטה
* אליפות הסופר ליג ההודית: 2014

;צ'נאיין
* אליפות הסופר ליג ההודית: 2015

## קישורים חיצוניים

* 
* 
* 

## הערות שוליים

קטגוריה:כדורגלנים קמרונים
קטגוריה:כדורגלנים ארמנים
קטגוריה:שוערי כדורגל קמרונים
קטגוריה:שוערי כדורגל ארמנים
קטגוריה:יאונדה: כדורגלנים
קטגוריה:כדורגלני פיוניק ירוואן
קטגוריה:כדורגלני ראפיד בוקרשט
קטגוריה:כדורגלני פריז סן-ז'רמן
קטגוריה:כדורגלני הפועל תל אביב
קטגוריה:כדורגלני אתלטיקו קולקטה
קטגוריה:כדורגלני צ'נאיין
קטגוריה:כדורגלני פונה סיטי
קטגוריה:כדורגלנים זרים בישראל
קטגוריה:כדורגלני נבחרת ארמניה
קטגוריה:ספורטאים זרים ברומניה
קטגוריה:ספורטאים קמרונים בבלגיה
קטגוריה:ספורטאים קמרונים בצרפת
קטגוריה:ספורטאים קמרונים בישראל
קטגוריה:ספורטאים זרים בהודו
קטגוריה:ספורטאים זרים בבלגיה
קטגוריה:ספורטאים זרים בצרפת
קטגוריה:קמרונים שנולדו ב-1986
קטגוריה:ארמנים שנולדו ב-1986
משה נאור

**משה נאור** (נולד ב-9 במאי 1971) הוא מנהלו האמנותי של תיאטרון חיפה משנת 2008 ובמאי תיאטרון, בוגר הסטודיו למשחק ניסן נתיב.

## ביוגרפיה
אחיו הצעיר של השחקן יגאל נאור (במקור: יגאל סלחיאני).

### תיאטרון
בתיאטרון חיפה: "שעה של שקט" מאת פלוריאן זלר (בשיתוף תיאטרון בית ליסין), "גיבור הלובי" מאת קנת' לונרגן, "החייל האמיץ שווייק" מאת ירוסלב האשק (בשיתוף תיאטרון הבימה), "שיגעון באופרה" מאת קן לודוויג (בשיתוף תיאטרון הקאמרי), "גזע" מאת דייוויד מאמט, "אנשים קשים" מאת יוסף בר-יוסף, "איזראל ז'ורנאל" מאת רוני סיני, "כולם היו בניי" מאת ארתור מילר (בשיתוף תיאטרון הקאמרי), "מי דואג לילד", מחזה לשחקנים ולתזמורת מאת טום סטופארד, "משפחת ישראלי" מאת בעז גאון, "סוחרי הגומי" מאת חנוך לוין (פרס התיאטרון 2006 – חידוש השנה), "הצמא והרעב" מאת אז'ן יונסקו, "המקום ממנו באתי" מאת דייוויד מאמט, "ימי שלישי עם מורי" על פי מיטש אלבום (בשיתוף תיאטרון הקאמרי). בשנת 2017 מביים את ההצגה "על מי ועל מה" מאת איאד אקטאר (זוכה פרס פוליצר), בתיאטרון חיפה, בהשתתפות: אלמה דישי, איציק כהן, יסמין עיון ומיכאל מושונוב. בשנת 2022 מביים את ההצגה "צניחה חופשית" בכיכובן של לאורה ריבלין וציפי שביט. בשנת 2024 מביים את ״לשחרר את נחמה״ מחזה מקורי מאת דניאל לפין בכיכובה של ציפי שביט יחד עם עידן אלתרמן, שלמה וישינסקי, עירית ענבי, מעיין וינשטוק, קובי זיסלין ונועה אנגל.

בתיאטרון הבימה: "הזוג המוזר" מאת ניל סיימון, "נודניק" מאת פרנסיס וובר.

בתיאטרון בית ליסין: "דברים שאני יודעת" מאת אנדרו בובל (בשיתוף עם תיאטרון חיפה).

בתיאטרון הקאמרי: שמו הולך לפניו (זכה בפרס התיאטרון 2008 – קומדיית השנה) מאת אפרים קישון (בשיתוף תיאטרון חיפה), "הכתובה" מאת אפרים קישון (פרס מיוחד על בימוי ע"ש יוסף מילוא), "שמנה" מאת ניל לאביוט.

בתיאטרון אורנה פורת לילדים ולנוער: "הלילה הזה" מאת דפנה אנגל (פרס הצגת השנה לנוער 2007). "תום – כמה סיבות לחיות" תיאטרונטו 2006. בתיאטרון צוותא: "פחד קהל" כתיבה ובימוי, "ג'ונגול" מאת בעז גאון. "מחזמר" כתיבה ובימוי בסטודיו למשחק ניסן נתיב תל אביב. "ערס פואטי" כתיבה ובימוי בסטודיו למשחק ניסן נתיב ירושלים.

לקח חלק בתיאטרון צה"ל.

ב-2016 שיחק בסרט "לב שקט מאוד" של איתן ענר.

משה נאור היה נשוי לשחקנית שירי נדב-נאור ולהם שלושה ילדים. מתגורר בתל אביב.

### פרסים
***כולם היו בני** – פרס התיאטרון הישראלי להצגה המתורגמת הטובה ביותר (תיאטרון חיפה בשיתוף עם תיאטרון הקאמרי)
***[[שמו הולך לפניו (מחזה)|שמו הולך לפניו]]** – פרס התיאטרון הישראלי לקומדיית השנה (תיאטרון חיפה בשיתוף עם תיאטרון הקאמרי)
***הכתובה** – פרס מיוחד על בימוי ע"ש יוסף מילוא (תיאטרון הקאמרי)
***הלילה הזה** – פרס הצגת השנה לילדים ונוער (תיאטרון אורנה פורת לילדים ולנוער)
***סוחרי הגומי** – פרס התיאטרון הישראלי להעלאה מחודשת של מחזה (תיאטרון חיפה)

## קישורים חיצוניים

* 
* 
* 
* 
* 
* 

## הערות שוליים

נאור, משה
קטגוריה:בוגרי הסטודיו למשחק ניסן נתיב
קטגוריה:בוגרי תיאטרון צה"ל
קטגוריה:ישראלים שנולדו ב-1971
ליגת החובבים הארצית ע"ש אבי כהן

**ליגת החובבים הארצית ע"ש אבי כהן** הידועה רשמית בשם **אליפות משרד התרבות והספורט ע"ש אבי כהן**, היא טורניר כדורגל המכיל כ-180 קבוצות ומחולקת לארבעה מחוזות. הליגה הוקמה ביוני 2011, כללה בעונה הראשונה כ-150 קבוצות, ויצאה לדרך ביולי אותה שנה. האליפות מנוהלת על ידי משרד הספורט והתרבות ומדינת הכדורגל (ארגון מלכ"ר לקבוצות חובבניות).

הליגה נקראת על שמו של הכדורגלן אבי כהן, שהיה קפטן מכבי תל אביב ונבחרת ישראל בכדורגל, ושיחק גם בקבוצת ליברפול האנגלית, שהייתה אלופת אנגליה ואלופת אירופה, ונהרג בתאונת אופנוע.

הליגה נערכת מדי שנה בחודשי הקיץ.

## היסטוריה
אליפות משרד התרבות והספורט 2011 ע"ש אבי כהן (על שם כדורגלן העבר אבי כהן שנפטר באותה שנה) נפתחה ב-17 ביולי 2011 והסתיימה ב-11 באוגוסט. הליגה חולקה לארבעת המחוזות העיקריים: ירושלים, תל אביב, חיפה ובאר שבע. באליפות השתתפו 128 קבוצות, והיא זכתה לתהודה בתקשורת הספורט ובקרב שחקני הכדורגל החובבים בישראל. שנה לאחר מכן האליפות צמחה ל-154 קבוצות וזכתה אף היא לחשיפה תקשורתית רחבה. ב-2014 הטורניר כבר כלל 200 קבוצות, ובנוסף כלל 2 טורנירים נפרדים לנוער ולבוגרים. ב-2015 לא התקיים עקב לוחות זמנים וטורנירים אחרים. ב-2016 חזר הטורניר להתקיים.
בשנת 2018 האליפות נערכה בפעם השביעית ברציפות, ומספר הקבוצות המשתתפות גדל ל-182 קבוצות מכל האזורים. ב-2019 התקיימה הליגה ב-2 טורנירים נפרדים ל-6X6 ול-7X7. ב-2020 לא התקיימה תחרות עקב התפרצות מגפת הקורונה העולמית.

## שיטת משחקים
הליגה נפתחת במשחקי מוקדמות אזוריים, המרוכזים בשלב הבתים (שייערך בנשר, קריית שלום, בית וגן ובבאר שבע). הקבוצות מחולקות לבתים בני 4 קבוצות (מרכז) או 6 קבוצות (שאר המחוזות). שתי הראשונות מכל בית עולות לשלבי הגמר המחוזיים.

הגמרים מחוזיים, נערכים בשלב הבתים השני, כאשר הקבוצות משובצות על לפי מיקומן בשלב הבתים לשלב בתים נוסף בן 3–4 קבוצות ממנו עולה קבוצה אחת מכל בית. לאחר מכן נערך חצי הגמר הארצי שכולל 18 קבוצות מ-4 מחוזות שמחולקות ל-3 טורנירים בני 6 קבוצות. כל שתי הקבוצות הראשונות מכל טורניר עולות לטורניר הגמר.

טורניר הגמר הארצי הוא בית גמר בן 6–8 קבוצות שנערך במעמד שר התרבות והספורט, משפחתו של אבי כהן ואחרים.

## אלופות הליגה

## קישורים חיצוניים
* מדינת הכדורגל
* 
* 

## הערות שוליים

קטגוריה:2011 בישראל: כדורגל
קטגוריה:ליגות כדורגל בישראל
קטגוריה:תחרויות כדורגל לא פעילות
When the Sun Goes Down

***When the Sun Goes Down*** (בעברית: "**כשהשמש שוקעת**") הוא אלבומה השלישי והאחרון של סלינה גומז & הסצנה. האלבום יצא לאור ב-21 ביוני 2011, דרך חברת התקליטים הוליווד רקורדס.
האלבום בעל שלושה סינגלים מובילים "Love You like a Love Song" "Who Says" ו-"Hit the Lights".
האלבום זכה לשבחים רבים, ממוצע הביקורות הוא 4–5 כוכבים.

## רשימת הרצועות
הקרדיטים נלקחו מהערות האלבום

## מיקום האלבום ושיריו במצעד ה-billboard
השיר "Who Says" הגיע למקום 21 במצעד האמריקאי בילבורד הוט 100 והיה מקום ראשון במצעד המועדונים. השיר מכר למעלה משני מיליון עותקים בארצות הברית והגיע לפלטינה ×3 והגיע גם לפלטינה באוסטרליה ונורווגיה.

השיר "Love You like a Love Song" ביציאתו הגיע למקום 74 ושבוע למחרת קפץ 39 מקומות (זה אומר שהוא הגיע למקום 35) ובשיאו הגיע למקום 22 במצעד האמריקאי בילבורד הוט 100 והגיע למקום הראשון במצעד המועדונים גם כן. השיר מכר למעלה מ-2.5 מיליון עותקים בארצות הברית והגיע לפלטינה ×4 והגיע גם לפלטינה בנורווגיה ולזהב באוסטרליה ושוודיה.

האלבום "When the Sun Goes Down" הגיע למקום השלישי במצעד האלבומים האמריקאי בילבורד 200 והגיע למכירות של זהב בארצות הברית ופולין והגיע למעמד זהב בעוד מספר מדינות ובקנדה הגיע לפלטינה.

## נתוני מכירות

## קישורים חיצוניים

* 

## הערות שוליים

קטגוריה:אלבומי סלינה גומז & הסצנה
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי טובי גד
קטגוריה:אלבומים שהופקו על ידי רוק מאפיה
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה בארצות הברית
קטגוריה:אלבומי פלטינה בקנדה
קטגוריה:אלבומי כסף בממלכה המאוחדת
קטגוריה:אלבומי חברת הוליווד רקורדס
Gewehr 41

רובה **Gewehr 41** הוא רובה חצי-אוטומטי שפותח בגרמניה הנאצית ושירת את הצבא הגרמני במלחמת העולם השנייה בשנים 1941–1945.

כבר בשנת 1940 היה ברור שרובה חצי-אוטומטי בעל קצב אש מהיר יותר מאשר רובה בריחי, היה הכרחי, על מנת לשפר את היעילות והקטלניות של חיל הרגלים. הוורמכט הוציא מכרז ובו מפרט תכונות למספר מפתחי נשק, והחברות מאוזר וקרל ולטר בע"מ הגישו אב-טיפוסים שהיו מאוד דומים. ברם, מספר מגבלות הוטלו על התכנון:
* מנגנון הטעינה לא יכלול חורים שיפלטו גז ויקדחו אל הקנה.
* הרובה לא יכלול חלקים חיצוניים נעים.
* ובמקרה שמנגנון הטעינה האוטומטית נכשל יהיה אפשר לטעון ולדרוך את הרובה ידנית, כמו ברובה בריחי.
שני הדגמים השתמשו, לכן, במנגנון הידוע בשם "Bang" (על שם מפתחו הדני Søren H. Bang). במנגנון זה, גזים שנוצרים מהירי נלכדים בלוע בחרוט טבעתי, שבתורו משך מוט-בוכנה ארוך שפתח את המכנס וטען מחדש את הרובה. מנגנון זה מנוגד למנגנון הנפוץ יותר של מנגנונים מופעלי-גז, שבהם הגזים שנפלטים מהקנה, דוחפים אחורה את הבוכנה כדי לפתוח את המכנס. שני התכנונים כללו מחסנית פנימית בת 10 כדורים, שהוטענה על ידי הרצועות ששימשו ב-Karabiner 98k עם תחמושת המאוזר 7.92x57mm. כתוצאה מכך, הטעינה הפכה ליחסית איטית.

הדגם של מאוזר, , נכשל. רק 6,673 יחידות שלו יוצרו לפני שהייצור הופסק, ומתוכם 1,673 הוחזרו לאחר שהתגו כבלתי-שמישים. הדגם של קרל ולטר, , דמה בהופעתו ל-Gewehr 43. רוב חלקי המתכת ברובה זה היו מפלדה, ומספר רובים, בעיקר אלה המאוחרים יותר, השתמשו במתפסים מבקליט (סוג של פלסטיק מוקדם). הדגם של וולתר היה מוצלח יותר מאחר שהמפתחים התעלמו משתי הדרישות האחרונות שבמפרט שהגיש הצבא הגרמני. גם רובים אלה, ביחד עם ה-, סבלו מכשלים במנגנון הגז. כשלים אלה נבעו מהתכנון המורכב יתר על המידה של מערכת לכידת הגז שבלוע שנשחק בקורוזיה עקב השימוש במלחים בתחלים (primers) של התחמושת. מרכב הלוע כלל הרבה חלקים עדינים והיה קשה לשמרו נקי, לפרק ולהרכיב מחדש בתנאי שדה. בשנת 1943 רובה זה תוכנן מחדש ונהפך ל-Gewehr 43 שמשתמש במנגנון גז שדומה יותר ל-SVT-40, וכן מוזן על ידי מחסנית נתיקה.

רובי ה- יוצרו בשני מפעלים: ולטר ב"צלה מהליס" ו"ברלין לובקר". רובי ולטר נושאים את הקוד AC ואת תו התקן WaA359 בעוד שרובי BLM של מאוזר נושאים את הקוד DUV ואת תו התקן WaA214. רובים אלה יחסית נדירים, ולכן שווים הרבה בשוק האספנות. מקורות שונים מעריכים שנוצרו בין 40,000 ל-145,000 רובים כאלה, אך רובים אלה גילו קצב שחיקה מהיר בחזית המזרחית.

בסופו של דבר, רובים אלה התגלו כבעייתיים ולא יעילים, והוחלפו ב-Gewehr 43.

## קישורים חיצוניים

קטגוריה:נשק קל גרמני במלחמת העולם השנייה
קטגוריה:רובים חצי-אוטומטים
500 השירים הגדולים בכל הזמנים (רולינג סטון)

[שמאל|ממוזער|200px|עטיפת מגזין [רולינג סטון של מהדורת 500 השירים הגדולים בכל הזמנים]]
**"500 השירים הגדולים בכל הזמנים"** היא רשימה שערך המגזין "רולינג סטון" בסוף שנת 2004, כשנה לאחר שערך את רשימת 500 האלבומים הגדולים בכל הזמנים. הרשימה התחדשה בשנת 2010 בשנת 2011 וגם בשנת 2021.

את הרשימה דירגו 172 מוזיקאים, מבקרים ומומחי מוזיקה, בהם מספר מוזיקאים נודעים כגון אוזי אוסבורן, בריאן וילסון, סלאש, ארט גרפונקל, אלביס קוסטלו וג'וני מיטשל.

## הרשימה בגרסתה המקורית
### מאה השירים בצמרת הרשימה
להלן מאה השירים בצמרת רשימת "500 השירים הגדולים בכל הזמנים" של המגזין רולינג סטון בגרסה המקורית שפורסמה במהלך שנת 2004:

### סטטיסטיקות
#### סטטיסטיקה לפי מדינות המקור
*  – 352 שירים
*  – 117 שירים
*  – 12 שירים
*  – 10 שירים
*  – 7 שירים
*  – 3 שירים
*  – שיר אחד

יש רק שיר אחד ברשימה שאינו באנגלית – השיר "La Bamba" מאת ריצ'י ואלנס שנמצא במקום ה-345 (נכון לרשימה המקורית של שנת 2004).

#### האמנים עם הכי הרבה שירים ברשימה
* הביטלס – 23 שירים
* הרולינג סטונז – 14 שירים
* בוב דילן – 13 שירים
* אלביס פרסלי – 11 שירים
* U2 והביץ' בויז – 8 שירים
* The Jimi Hendrix Experience – 7 שירים

#### סטטיסטיקה לפי עשורים

## פרסום גרסה מעודכנת של הרשימה בשנת 2010
במאי 2010 רולינג סטון עדכן את הרשימה ופרסם את העדכון בגיליון מיוחד ובמהדורה דיגיטלית עבור מכשירי אייפוד ואייפד. הרשימה שונתה רק במעט מגרסת 2004, כאשר כל התוספות היו שירים חדשים מהעשור הראשון של המאה ה-21 מלבד שני חריגים – "Juicy" מאת הנוטוריוס בי. איי. ג'י. ו-"Big Pimpin'" מאת ג'יי זי אשר יצאו במקור לשווקים בשנים 1994 ו-1999 בהתאמה. מהמקום הראשון עד המקום ה-25 לא היו שינויים כלל בגרסה המעודכנת של 2010 מהמקום ה-25 עד מקום 100 היו שינויים במיקום השירים ברשימה ונוסף רק שיר חדש אחד למאה השירים הראשונים ברשימה – "Crazy" של נארלס בארקלי אשר נכנס למקום ה-100 בגרסה זו.

השירים שנוספו בעדכון הם כדלקמן:

## ראו גם
* 500 האלבומים הגדולים בכל הזמנים
*100 האמנים הגדולים בכל הזמנים

## קישורים חיצוניים
*  - הרשימה המלאה 

## הערות שוליים

קטגוריה:שירים
קטגוריה:2004 במוזיקה
קטגוריה:דירוג בנושא מוזיקה
כריס קולומבוס

**כריס ג'וזף קולומבוס** (באנגלית: **Chris Joseph Columbus** נולד ב-10 בספטמבר 1958) הוא במאי, תסריטאי ומפיק סרטים אמריקאי. קולומבוס מוכר בעיקר בזכות שני הסרטים הראשונים בסדרת הארי פוטר - "הארי פוטר ואבן החכמים", ו"הארי פוטר וחדר הסודות"; ובזכות הסרט "שכחו אותי בבית", אשר זכה בפרס באפט"א כסרט הטוב ביותר.

## חייו האישיים
קולומבוס נולד בפנסילבניה שבארצות הברית וגדל באוהיו. אמו, מרי איירין (לבית פוסקר), הייתה פועלת בית חרושת ואביו, אלכס מייקל קולומבוס, עובד במפעל אלומיניום וכורה פחם.

קולומבוס למד בתיכון ג'ון פ' קנדי באוהיו, והמשיך בלימודי קולנוע באוניברסיטת ניו יורק, שם הכיר את צ'ארלי קאופמן, שהיה חברו ללימודים.

קולומבוס נשוי, מאז 1983, למוניקה דוורו, ולהם ארבעה ילדים. הם מתגוררים בסן פרנסיסקו, וילדיהם לומדים (או למדו) בבית הספר התיכון הקתולי-ישועי סן אינטגיוס. קולומבוס תרם לבית הספר כסף להקמת בניין חדש, הקרוי על שמו.

רבים מבני משפחתו - ילדיו, אחיינו, אשתו ואביה - הופיעו בסרטיו בתפקידים קטנים.

## קריירה
קולומבוס עבד כתסריטאי באמבלין אנטרטיינמט, השייכת לסטיבן ספילברג.

### תסריטאי בסרטים
* גרמלינס (1984)
* הגוניס (1985)
* שרלוק הולמס הצעיר (1985)
* גלקסיה גבוהה (1986)
* איפה אתם בחג? (2004)

לאחר מכן ביים את סרטיו הראשונים, סרט הנעורים "לילה מגניב" (1987), ו"מלון הלבבות השבורים" (1988).

### סרטים בבימויו
* שכחו אותי בבית (1990)
* רק הבודד (1991)
* שכחו אותי בבית 2 (1992)
* גברת דאוטפייר (1993)
* תשעה חודשים (1995)
* אמא חורגת (1998)
* איש המאתיים (1999)
* הארי פוטר ואבן החכמים (2001)
* הארי פוטר וחדר הסודות (2002)
* רנט (2005)
* אני אוהב אותך, בת' קופר (2009)
* פרסי ג'קסון וגנב הברק (2010) - גם מפיק 
* פיקסלים (2015)
* מועדון הרצח של יום חמישי (2025)

### סרטים שהפיק

* פרסי ג'קסון וים המפלצות (2013)
* צ'ופה (אנ') (2023)
* נוספרטו (2024)

ב-1995 יסד קולומבוס את חברת ההפקות שלו, סרטי 1492. השם מתייחס לגילוי אמריקה בשנת 1492, על ידי הספן כריסטופר קולומבוס, בעל השם הזהה.

## הצלחה וביקורת
הדמויות שקולומבוס מציג ברוב סרטיו הם אנשים רגילים: גברים, נשים וילדים אמריקאים הנאבקים לחיות לפי ערכי המשפחה המסורתיים, למרות השינויים מרחיקי הלכת העוברים על החברה המודרנית. בחלק מסרטיו אפשר לראות שהחליט לשלב בצורה נעימה וחגיגית את חג המולד באווירה של הסרט.

בראיון ב-1993 אמר קולומבוס: "אני יכול להבין את הצורך להראות לאנשים את הרוע בעולם, אולם אני חושב שיש מקום, גם בסרטים, לתת לאנשים תקווה כלשהי. אם הסרט שלך לא עושה את זה, הוא לא שווה את הטרחה שבעשייתו".

## קישורים חיצוניים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:במאי קולנוע אמריקאים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1958
אלכסנדר טל

שמאל|ממוזער|250px|הרביעייה הישראלית החדשה. משמאל: אלכסנדר טל
**אלכסנדר טל** (21 באוקטובר 1932 – 18 בינואר 2005) היה כנר ישראלי, ממקימי רביעיית המיתרים "הרביעייה הישראלית החדשה" שהייתה פעילה בארץ בשנות ה-60 וה-70.

## ביוגרפיה
נולד בשם **אלכסנדר דויטל** בטימישוארה שבטרנסילבניה, רומניה, לפרדיננד ורוזה דויטל. אביו נפטר בילדותו. טל החל לנגן בכינור בגיל שמונה, ובהמשך למד בקונסרבטוריון בבוקרשט.

בשנת 1951, בגיל 19, עלה לישראל עם אמו, ועִברת את שם משפחתו ל**טל**. התגורר בתל אביב. לאחר שלוש שנים, בדצמבר 1954, התקבל בהמלצת לורנד פניבש לאודיציה (בחינת קבלה) לתזמורת הפילהרמונית הישראלית, בה ניגן שאקון של באך ופרק ראשון מהקונצ'רטו לכינור של ברהמס; הוא התקבל כנגן לתזמורת. טל ניגן כסולן בתחילת שנות השישים עם התזמורת הפילהרמונית (בניצוחו של אישטוון קרטס) והתזמורת הסימפונית ירושלים רשות השידור (בניצוחו של ג'ורג' זינגר). כן עבד עם מנצחים רבים ידועי שם בישראל ובמדינות נוספות.

ב-1957 התבקש למלא את מקומו של לורנד פניבש ברביעיית המיתרים בה היה שותף, לצד אליס פניבש כוויולנית, ותלמה ילין הצ'לנית, בקונצרט במוזיאון תל אביב (זו הייתה הופעתה האחרונה של תלמה ילין בקונצרט). משה קניוק, שהיה מנהל האירועים המוזיקליים במוזיאון זה, יזם את הקמתה של רביעייה ישראלית חדשה במקום זו הישנה של פניבש, שהייתה בשלבי התפרקות. מקימי "הרביעייה הישראלית החדשה" היו טל, הצ'לן יעקב מנזה, הוויולן דניאל בנימיני (הוחלף לאחר שנתיים בזאב שטיינברג), והכנר מרדכי יובל (הוחלף ברפאל מרקוס). בקונצרט הבכורה של הרביעייה, נוגנה רביעיית הדיסוננטים של מוצרט, חמישיית הקלרינט עם יונה אטלינגר ורביעייה של ראוול; הקונצרט זכה לתגובות חיוביות, בהן ביקורת טובה של מנחם אבידום. מאז הופיעה הרביעייה הישראלית החדשה בקונצרטים, הקלטות וסיורים רבים בארץ ובעולם, לאורך 15 שנה.

אלכסנדר טל ניגן גם מספר שנים ככנר ראשי ב"אנסמבל הקאמרי", בניצוחו של גארי ברתיני, עם הקמת האנסמבל בסוף שנות ה-60, ואף הופיע עם האנסמבל כסולן.

בשנת 1974 נסע להולנד עם אשתו השנייה, לידיה יגר, כנרת באנסמבל הקאמרי, וחי שם עד פטירתו. הוא ניגן ככנר ראשון בתזמורת הפילהרמונית של אמסטרדם, לימים הפילהרמונית של הולנד. היה למשך שנה קונצרטמייסטר של תזמורת הבלט ההולנדי, ואחר כך סגן קונצרטמייסטר של תזמורת רשות השידור ההולנדית בהילברסום. ניגן למשך כעשור גם ככנר ראשי ב"רביעיית היידן" מאיינדהובן, שעמה סייר ברחבי העולם והקליט מספר תקליטורים. מאוחר יותר ניגן בתזמורת הסימפונית פיליפס ובתזמורת הטיילת של אמסטרדם.

טל היה נשוי תחילה לאהובה לבית קפלן, ובתם היא הפסנתרנית מיכל טל (נולדה ב-1962). ב-1964 התגרשו בני הזוג. ב-1972 נישא טל ללידיה יגר, ובתם מאיה טל נולדה ב-1974.

טל נפטר בהולנד בשנת 2005.

## קישורים חיצוניים

* 
* כתבה באתר HVH בהולנד,1997
* 

קטגוריה:כנרים ישראלים
קטגוריה:עולים בשנות ה-1950
קטגוריה:ישראלים ילידי רומניה
קטגוריה:ישראלים שנולדו ב-1932
קטגוריה:ישראלים שנפטרו ב-2005
סוכנות הביון והביטחון של סרביה

**סוכנות הביון והביטחון של [[סרביה]]** (בסרבית: **Безбедносно-информативна агенција**; בראשי תיבות: **БИА**) הוא ארגון הביון העיקרי במדינה, המופקד גם על ביטחון הפנים, מאבק בפשע מאורגן ובטרור. הסוכנות הוקמה ביולי 2002 על בסיס חוק המודיעין והביטחון שהתקבל שנה קודם לכן על ידי הפרלמנט הסרבי.

מטה הארגון נמצא ברחוב המלכה אן בבלגרד הבירה. ראש הארגון הנוכחי הוא ברטיסלב גאצ'יץ' (מאז מאי 2017).

## תפקידים
סוכנות הביון הסרבית אחראית למלחמה בטרור, איסוף מודיעין ומאבק, בפשיעה המאורגנת. בשנים הראשונות לקיומה עסקה בעיקר באיתור ולכידת פושעי מלחמה יוגוסלביים. הסוכנות מחויבת למסור פעמיים בשנה דו"חות על פעילויותיה לפרלמנט הסרבי, האספה הלאומית (Народна скупштина).

## היסטוריה
הסוכנות היא יורשת לשירות ביטחון המדינה היוגוסלבי (Служба државне безбедности) שפורק בשנת 2001, לאחר כ-60 שנות קיום..

הסוכנות הוקמה ב-27 ביולי 2002 והחלה לפעול ב-1 באוגוסט אותה שנה.

ביולי 2011 לכדו אנשי הסוכנות את גוראן האדזיץ', פושע המלחמה האחרון שהיה מבוקש על ידי בית הדין הפלילי הבינלאומי ליוגוסלביה לשעבר בהאג. גוראן היה מבוקש בגין השתתפותו ברצח העם הבוסני במלחמת בוסניה.

## ראשי הסוכנות

## ראו גם
*עובד מדינה (סדרת טלוויזיה)
## קישורים חיצוניים
* 

## הערות שוליים

קטגוריה:ארגוני ביון
קטגוריה:קהילת המודיעין הסרבית
קטגוריה:סרביה: ארגונים ממשלתיים
פול לה מאט

** פול לה מאט** (באנגלית: **Paul Le Mat**; נולד ב-22 בספטמבר 1945) הוא שחקן אמריקאי זוכה שני פרסי גלובוס הזהב על הופעתיו בסרט "אמריקן גרפיטי" ובהפקת הטלוויזיה "המיטה הבוערת".

## חיים אישיים
לה מאט נולד בעיר ראהווי שבניו ג'רזי, בנם של פאולה, ממוצא קובני, אירי ואנגלי, ושל מתיו לה מאט, ממוצא צרפתי וסקוטי. למד במכללת סן דייגו, במכללת עמק לוס אנג'לס ובאוניברסיטת צ'פמן שבקליפורניה. לפני שהתגייס לצבא ארצות הברית התאגרף לה מאט באופן חובבני וזכה במספר תארים בתחרויות בלוס אנג'לס; הוא אף שקל באותו הזמן להפוך למתאגרף מקצועי. לה מאט השתתף במלחמת וייטנאם וקיבל על שירותו הצבאי בתור איש צוות מטוסים ימיים של הצי האמריקני את אות ההגנה הלאומית ואת אות השירות בווייטנאם.

ללה מאט שלוש בנות עם אשתו המפיקה מועמדת פרס האוסקר סוזן דה פאס.

## קריירת משחק
לה מאט התפרסם לראשונה בקומדיית הנעורים של ג'ורג' לוקאס ופרנסיס פורד קופולה "אמריקן גרפיטי" בתפקיד ג'ון מילנר נהג המרוצים, שזיכה את לה מאט בפרס גלובוס הזהב לשחקן הצעיר המבטיח ביותר. שיחק בתפקיד ראשי גם בסרט ההמשך "עוד אמריקן גרפיטי". בשנת 1977 שיחק בסרטו של ג'ונתן דמי "לטל בזהירות" משנת 1977, לצדם של ברוס מק'גיל וקנדי קלארק. לאחר מכן בשנת 1980, הופיע בסאטירה של ג'ונתן דמי "מלווין והווארד" והועמד לפרס גלובוס הזהב על תפקידו בתור מלווין דאמר, הלוזר שעוזר למולטי מיליונר הווארד יוז (ג'ייסון רוברדס) ומקבל חלק מירושתו. לה מאט זכה בשנת 1984 בפרס גלובוס הזהב על הופעתו בהפקת הטלוויזיה "המיטה הבוערת", בהפקה גילם את מיקי בעלה המכה של פרנסיס האג'ס (פארה פוסט). ב-1998 השתתף בתפקיד קטן בסרט "אמריקה X".

## קישורים חיצוניים
* 

קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס גלובוס הזהב: קולנוע: כוכב השנה
קטגוריה:בוגרי אוניברסיטת צ'פמן
קטגוריה:אמריקאים שנולדו ב-1945
חסידות פשדבורז'

**חסידות פשדבורז**' (ביידיש: פשעדבורז') הייתה חסידות פולנית.  מקים החסידות היה רבי ישעיהו מפשדבורז' תלמידו של החוזה מלובלין.

## תולדות החסידות
[ממוזער|300px|האהל על קברו של רבי עמנואל וואלטפרייד האדמו"ר השני מפשדבורז', ב[בית הקברות היהודי בוורשה|בית הקברות גנשא בוורשא שבפולין]]
רבי ישעיה וולטפרייד מפשדבורז' (Przedbórz) נולד לרבי מאיר מאלעסק בשנת תקי"ח. היה חתן של הנגיד הרב דן לוינברג מפשדבורז'. היה מגדולי תלמידיו של החוזה מלובלין וחבירו של היהודי הקדוש מפשיסחא. היה לפעמים פוסק אצל רבו החוזה מלובלין ואף כונה על ידיו 'ארון ספרים'. בשנת תקמ"ח התמנה לרבנות פשדבורז'. אחר פטירת רבו 'החוזה' בשנת תקע"ה החל לנהל חצר בעיירתו. נפטר בד' באלול תקצ"א. חתנו היה רבי בריש וינברג (חותנו של רבי יעקב דוד מרדושיץ).

מתלמידיו המפורסמים: רבי דוד יצחק ברומברג מפיוטרקוב חתנו של המאור ושמש, רבי שלמה מרדומסק, רבי משה מלעלוב ורבי יעקב מווידאוה.

אחריו כיהן בנו רבי עמנואל וואלטפרייד. נולד בשנת תקס"ב. על פי הוראת החוזה מלובלין נקרא בשם זה כסגולה שלא יפטר בצעירותו כמו אחיו. היה חתנו של רבי ישראל בנו של החוזה מלובלין ובזיווג שני חתנו של רבי משה אהרן מקוטנא. היה תלמידו של רבי ישכר בר מרדושיץ. לאחר פטירת רבי ישכר בר (שכיהן כרב בפשדבורז') החל לכהן כאדמו"ר בפשדבורז' ואת משרת הרבנות נתן לרבי משה מלעלוב. לאחר שרבי משה עלה לארץ ישראל החל רבי עמנואל לכהן גם כרב. נפטר בכ"ז בשבט תרכ"ה ונקבר בוורשה.
מזיווג ראשון היו ילדיו; ממלא מקומו רבי אברהם משה מראספשה וחתנו רבי משה אונגר מדומברובה. מזיווג שני היו ילדיו; בניו רבי צמח אב"ד סילוב, רבי נח מבענדין, רבי שלום פנחס מפשדבורז' (חתן רבי אפרים משעננא בנו של רבי יחזקאל מקוזמיר), רבי יחזקאל יחיאל משפערוב וחתנו רבי קלונימוס קלמן בעער מווידאמה נכדו של ה'יהודי הטוב' מניישטאט ונינו של רבי קלונימוס קלמן מקראקא (צאצאו הוא הרב קלמן בר).

אחרי רבי עמנואל כיהן בנו רבי אברהם משה מראספשה. נולד בשנת ת"ר. היה תלמידם של אביו ושל רבי חיים מצאנז. כיהן כאדמו"ר בפשדבורז' לאחר פטירת אביו. בשנת תרכ"ט החל לכהן כרב בסילוב אך לאחר שלוש שנים חזר לפדשבורז' עקב עלילת דם. בשנת תר"נ עבר לראספשה. בשנת תרע"ו חזר לפשדבורז'. נפטר בכ"ב באלול תרע"ח. 

ארבעת בניו של רבי אברהם משה כיהנו כאדמו"רים:
*רבי עמנואל כיהן כאדמו"ר בפאבניץ ובלודז', היה חתנו של רבי יהושע מדז'יקוב ובזיווג שני חתנו של רבי אריה לייב מאוז'רוב. נפטר בי"ט באדר תרצ"ט ונקבר בלודז'. חתניו היו רבי מנחם דוד הורוביץ בן גיסו רבי אלטר מדז'יקוב ורבי משה יחיאל אפשטיין בן גיסו רבי אברהם שלמה מאוז'רוב. 
*רבי ישעיהו כיהן כאדמו"ר בקאליש. היה חתנו של רבי יחיאל מאלכסנדר. נפטר בי"ב באב תרצ"ט. 
*רבי שלמה זלמן כיהן כאדמו"ר בטומשוב. נולד בשנת תר"ל. היה חתנו של רבי פנחס מקינצק. בשנת תרצ"ב עבד ללודז' ובפרוץ מלחמת העולם השנייה עבד לוורשה שם נרצח. 
*רבי ישראל כיהן כאדמו"ר ברדומסק. נרצח בשואה.

## לקריאה נוספת
* **החסידות** (1977) מאת יצחק אלפסי, עמ' 143-144.

## קישורים חיצוניים

## הערות שוליים

קטגוריה:חסידות במרחב הפולני
קטגוריה:חצרות חסידיות
אנטואן דה בורבון

**אנטואן דה בורבון, דוכס ונדום** (בצרפתית: **Antoine de Bourbon**; 22 באפריל 1518 - 17 בנובמבר 1562), היה ראש בית בורבון (1537–1562) ומלך נווארה (1555–1562).

## ביוגרפיה
אנטואן נולד ב-22 באפריל 1518 בחבל פיקרדיה שבצרפת, כבנם של שארל דה בורבון, דוכס ונדום ושל פרנסואז ד'אלנסון. כיוון שהיה צאצא ישיר של לואי התשיעי, אנטואן היה יורש העצר לכתר הצרפתי, למקרה שבית ולואה לא יעמיד בן זכר שיוכל לרשת אותו. ב-1548 נישא לז'אן ד'אלברה שהייתה בתו של אנרי השני, מלך נווארה. עקב נישואים אלה, החלו ממלכות צרפת ונווארה להיות תחת שליט אחד מאז בנם אנרי. לזוג נולדו חמישה ילדים שמהם שרדו שניים בלבד: אנרי (לימים אנרי הרביעי, מלך צרפת) וקתרין דה בורבון (1559–1604).

בשנת 1555 מת אביה של ז'אן ד'אלברה, אנרי השני, מלך נווארה ואנטואן ואשתו הפכו לשליטי ממלכת נווארה.

המאבק בין הקתולים לפרוטסטנטים התפשט ברחבי צרפת והפך למלחמות הדת בצרפת שהחלו ב-1562. אנטואן דה בורבון, שלחם נגד הקתולים, נפצע במצור על העיר רואן ומת ב-13 בנובמבר 1562. כתוצאה, בנו אנרי נעשה ליורש העצר הצרפתי.

## משפחתו
ב-20 באוקטובר 1548 התחתן אנטואן עם ז'אן ד'אלברה, ממנה נולדו לו 5 ילדים:
* אנרי, דוכס ביומונט (1551–1553)
* אנרי הרביעי, מלך צרפת (1553–1610)
* לואי, רוזן מרל (1555–1557)
* מדלן דה בורבון (1556)
* קתרין דה בורבון (1559–1604), התחתנה עם אנרי השני, דוכס לורן

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידי 1518
קטגוריה:נפטרים ב-1562
גביע חבר המדינות

[שמאל|ממוזער|שחקני [שריף טירספול, לאחר הזכייה בטורניר]]
**גביע החבר** (ברוסית: Кубок Содружества), בעבר *גביע האלופות של [[חבר המדינות]]* (ברוסית: *Кубок чемпионов Содружества*; בשמו המלא *גביע אלופות חבר המדינות והמדינות הבלטיות* (*Кубок чемпионов Стран Содружества СНГ и Балтии*), היה טורניר כדורגל הנערך בחסות פיפ"א, החל מינואר 1993 ברציפות בין מדינות ברית המועצות לשעבר. הטורניר נוהל על ידי התאחדות הכדורגל הרוסית.

הטורניר תוכנן להיות טורניר הכדורגל החשוב ביותר בין מועדוני הכדורגל של מדינות ברית המועצות לשעבר, אף שתוכנן להיערך בכמה מדינות, הוא נערך רק במוסקבה ובסנקט פטרבורג וחשיבותו הלכה ופחתה עם השנים, עד כי במשחקים השתתפה גם נבחרת רוסיה בכדורגל לנוער וקבוצות הכדורגל הרוסיות והאוקראיניות היו נוטות לשלוח את שחקני הנוער שלהן לטורניר. מינואר 2012 ועד ינואר 2016 הטורניר נערך בין הנבחרות הצעירות בכדורגל של חבר המדינות ושל נבחרות אורחות אחרות.

## היסטוריה
ביולי 1992 התקיימה ישיבתה של התאחדות פדרציות הכדורגל של חבר המדינות (Ассоциации федераций футбола СНГ) שהחליטה לערוך את טורניר גביע אלופות חבר המדינות, שנערך לראשונה ב-25 בינואר 1993 ועד כה נערך מדי שנה ב-25 בינואר.

הייתה הצעה לערוך את הטורניר בפגרת הקיץ, אך כיוון שלוח הזמנים של הליגות ב-15 המדינות המשתתפות לא היה שונה הוחלט להשאיר והוא נערך במחצית השנייה של ינואר, בעת פגרת החורף.

גביע אלופות חבר המדינות מרכז תחת קורת גג אחת את 15 פדרציות הכדורגל של חבר המדינות, ולכן זוכה הטורניר לתמיכה וסיוע של אותן פדרציות ושל פיפ"א ואופ"א.

בשני הטורנירים הראשונים לא השתתפו קבוצות הכדורגל האוקראיניות, לכן הקבוצות הרוסיות היו הפייבוריטיות (המועדפות) לזכות. מאז צירופה של אוקראינה לטורניר, ב-1995, החל הטורניר לצבור פופולריות.

ב-5 בנובמבר 2011, באספת מארגני הטורניר, הוחלט כי מבנה הליגה ישונה ובמקום טורניר תחרותי בין מועדוני כדורגל הוחלט לערוך החל משנת 2012 טורניר בין הנבחרות הצעירות בכדורגל של חבר המדינות ושל נבחרות אורחות אחרות.

ביולי 2016 הוכרז על סגירת הטורניר.

## מבנה הליגה
בשנים 1993–1995 השתתפו 16 קבוצות כדורגל, שחולקו לארבעה בתים כאשר מנצחות הבתים העפילו לחצי הגמר.

בשנים 1996–1998 והחל משנת 2002, מעפילות מנצחת הבית והמקום השני בבית, כששלב הפלייאוף מתחיל מרבע הגמר, אף שב-2005 לוקומוטיב מוסקבה ודינמו קייב העפילו לחצי הגמר אוטומטית.

בשנים 1999–2000 משתתפות הטורניר חולקו לשתי ליגות בנות שני בתים, כאשר על ההעפלה לשלבי הגמר נאבקו שמונה קבוצות, משני המקומות הראשונים של הבית העליון בליגה הבכירה.

מאחר שהטורניר נערך בין 15 מדינות חבר המדינות, לעיתים את המקום ה-16 בטורניר נטלה נבחרת רוסיה בכדורגל עד גיל 21, או נבחרת רוסיה בכדורגל עד גיל 17 ולעיתים אף קבוצות הנוער של הקבוצות הבכירות ברוסיה. ב-2007 אף הוזמנה קבוצת OFK בלגרד הסרבית.

לאחר 2012 בטורניר השתתפו רק נבחרות הכדורגל עד גיל 21.

## כל גמרי הגביע (עד 2011)

## כל גמרי הגביע (2012–2016)

## הופעות בגמר לפי מדינה (עד 2011)

## הופעות בגמר לפי מדינה (2012–2016)

## ראו גם
* טורניר הערוץ הראשון הרוסי
* חבר המדינות

## קישורים חיצוניים

* 

## הערות שוליים

קטגוריה:תחרויות כדורגל ברוסיה
קטגוריה:תחרויות כדורגל בין-לאומיות למועדונים
קטגוריה:תחרויות כדורגל לנבחרות לאומיות
קטגוריה:תחרויות כדורגל לא פעילות
סקובי דו והאחים בו

**סקובי דו והאחים בו** (באנגלית: **Scooby-Doo Meets the Boo Brothers**) הוא סרט טלוויזיה שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-18 באוקטובר 1987.

## עלילה
שאגי מגלה שהדוד שלו, קולונל בורגארד, נפטר והשאיר לו את האחוזה הכפרית שלו שככל הנראה מלאה ברוחות רפאים. שאגי, סקובי וסקראפי בראשם נוסעים לדרוש את ירושתו של שאגי אך עם הגעתם למקום הם נרדפים על ידי פרש ללא ראש והשולייה שלו - רוחו של הקולונל, כביכול, שרודף אחריהם ומצווה עליהם לעזוב.

בינתיים, הם פוגשים משרת מפחיד, פרקרד, שמספר להם שאוצר עצום של תכשיטים חבוי איפשהו באחוזה אבל אין להם בשביל מה להישאר מכיוון שהוא תובע את התכשיטים לעצמו וטוען שהם שייכים לו. למרות זאת החבורה יוצאת במצוד אחר תכשיטי המשפחה למגינת לבם של פרקרד והשריף המקומי, שלדבריו הוא ספקן לגבי קיומם של התכשיטים. תוך כדי מתחולל מרדף אחר קוף קרקס שנמלט מקרון רכבת שירד מהפסים. החבר'ה הולכים בעקבות התכשיטים בעזרת כמה רמזים שהקולונל השאיר להם אבל ההתקדמות שלהם נקטעת על ידי מספר התגלויות של רוחות רפאים הכוללות שלדים חיים, גופות ערופות ראש ורוחו של הקולונל. כדי להתמודד עם הרוחות הם מזעיקים לעזרה את האחים בו, שלושה ציידי רוחות שלמרבה הפלא - הם רוחות בעצמם!

האם האחוזה באמת רדופה או שהרוחות נוצרו על ידי מישהו שמנסה להשיג את האוצר בשביל עצמו? יש הרבה מאוד חשודים כולל פרקרד והשכן של הקולונל המנוח; בילי בוב שמשפחתו הייתה יריבה של משפחת בורגארד במשך דורות.

## קישורים חיצוניים

קטגוריה:Hanna-Barbera Superstars 10
קטגוריה:סרטי האנה-ברברה
קטגוריה:סרטי 1987
קטגוריה:סרטי הנפשה אמריקאיים
קטגוריה:סרטי טלוויזיה אמריקאיים
קטגוריה:סרטי סקובי דו
קטגוריה:סרטי רוחות רפאים אמריקאיים
סטיאווה בוקרשט (כדורסל)

**סטיאווה טוראבו בוקרשט** (ברומנית: **CSA Steaua Turabo București**) היא קבוצת כדורסל רומנית מהעיר בוקרשט. המתמודדת בליגת העל הרומנית וביורוקאפ. 

אחרי המהפכה הרומנית, היה מועדון הכדורסל הראשון ברומניה שהפך לפרטי. למרות זאת, אחרי כמה שנים בלבד הוא פשט את הרגל. ונשארה רק מחלקת הנוער בכדורסל. בשנת 2009, התמזגה קבוצת הבוגרים עם קבוצת הכדורסל של טרגובישטה, וחזרה לליגה הבכירה. בעונת 2009/10 השתתפה הקבוצה בליגה הבלקנית ולא עברה את שלב הבתים. בעונת 2010/11 השתתפה הקבוצה בגביע היורוצ'לנג'. בעונת 2015/2016 התמודדה הקבוצה במסגרת היורוקאפ.

## תארים והישגים
*ליגת הכדורסל הרומנית**:
**אליפות (21): [[1956]], [[1958]], [[1959]], [[1960]], [[1961]], [[1962]], [[1963]], [[1964]], [[1966]], [[1970]], [[1978]], [[1980]], [[1981]], [[1982]], [[1984]], [[1985]], [[1986]], [[1987]], [[1989]], [[1990]] ו-[[1991]]
**חצי גמר: 2011
***הגביע הרומני: 
**זכייה (2):  1966, 1981
**גמר: 2011

## קישורים חיצוניים

* 

קטגוריה:קבוצות כדורסל רומניות
קטגוריה:בוקרשט: מועדוני ספורט
בהצדעה

220px|שמאל
220px|שמאל
**בהצדעה** הוא מועדון צרכנים הכולל הטבות למשרתים פעילים בשירות המילואים ול"משוחררים בכבוד" מצה"ל. המועדון הוקם על ידי הקרן והיחידה לחיילים משוחררים במשרד הביטחון ואגף כוח אדם בצה"ל, אך מופעל על ידי חברה פרטית. החברות במועדון מקנה גישה לאתר האינטרנט של המועדון ובו הטבות והנחות במגוון תחומים.

התשתית להקמתו וההחלטה לתקצבו התקבלה בשנת 2008 עם כניסתו לתוקף של חוק שירות המילואים, במטרה להטיב עם המשרתים הפעילים במילואים. המועדון הוכפף לענף תגבורת מילואים באגף כוח אדם בצה"ל. משרד הביטחון מעניק למועדון תקציב של כ-10 מיליון שקלים בשנה. זכאים להצטרף למועדון חיילי מילואים, בעלי תעודת משרת מילואים פעיל. 

בטרם הוחלט על הקמת מועדון "בהצדעה" הושמעה ביקורת מצד חיילי מילואים על כך שאינם מתוגמלים כראוי בהיבט הצרכני. חיילי המילואים דרשו כי יצורפו למועדון "חבר משרתי קבע והגמלאים". התנגדות מצד המועדון הובילה להקמת מועדון "בהצדעה", כמועדון נפרד למשרתי המילואים הפעילים. לבעלי תפקידים בכירים במילואים כגון מפקדי גדודים ומפקדי פלוגות ניתנה האופציה להצטרף גם למועדון "חבר".

החל מ-15 באוקטובר 2017, מימוש ההטבות באתר המועדון מתאפשר רק לבעלי כרטיס האשראי של המועדון, המונפק על ידי חברת max.

## קישורים חיצוניים
* 
*אתר הכרטיס בהצדעה באתר מקס
* 

## הערות שוליים

קטגוריה:מילואים בישראל
קטגוריה:מועדון לקוחות
קטגוריה:שחרור מצה"ל
רבה בר עולא

**רבה בר עולא** היה אמורא בדור הרביעי והחמישי לאמוראי בבל.

הוא דן בהלכה עם רב כהנא, אביי ורבא. מוזכר בתלמוד, כי בחתונת בנו (ולפי גרסה אחרת - בתו), קיימו את המנהג הישן, ומשח שמן מיוחד על ראשי התלמידים. אף על פי שהיה בר גילם של אביי ורבא, הוא מתייחס בכבוד לרב ביבי בר אביי וקורא לו בתואר "רבי".

שמו לא ברור אם "רבא" או "רבה", אך השם "רבה" נפוץ יותר.

## קישורים חיצוניים

* 

## הערות שוליים

קטגוריה:הדור הרביעי לאמוראי בבל
קטגוריה:הדור החמישי לאמוראי בבל
אססופט פלוישט

**אססופט פלוישט** (ברומנית: **CSU Asesoft Ploiesti**) הייתה קבוצת כדורסל רומנית מהעיר פלוישט, שהתמודדה בליגת העל הרומנית וביורוקאפ.

## היסטוריה
המועדון הוקם בשנת 1998. בסיום עונת 2001/02 כבר העפילה הקבוצה לליגה הבכירה ברומניה וסיימה במקום הרביעי. הקבוצה סיימה בכל עונה בצמרת הליגה הרומנית. מעונת 2003/04, עד עונת 2009/10, זכתה הקבוצה 6 פעמים ברציפות בדאבל (אליפות+גביע). בעונת 2012/13 זכתה הקבוצה באליפות התשיעית לאחר ניצחון 2-4 בסדרת הגמר מול קבוצת מורש באסקט. בעונת 2013/14 זכתה הקבוצה באליפות העשירית שלה לאחר ניצחון בסדרת הגמר 2-3 מול קבוצת מוניציפל אוראדיה.

## מסגרת אירופאית
הקבוצה השתתפה  באופן קבוע במפעלים האירופאים של היורוקאפ או היורוצ'לנג'. בעונת 2004/05 זכתה הקבוצה בגביע היורוקאפ צ'לנג' לאחר ניצחון בגמר מול לוקומוטיב קובאן 74-75. 

## תארים והישגים
***[[ליגת העל הרומנית בכדורסל|הליגה הרומנית]]**:
**אליפות (11): 2004, 2005, 2006, 2007, 2008, 2009, 2010, 2012, 2013, 2014, 2015
***[[הגביע הרומני בכדורסל|הגביע הרומני]]**:
**זכייה (6): 2004, 2005, 2006, 2007, 2008, 2009
**חצי גמר: 2013
***הסופרקאפ הרומני**:
**זכייה: 2014
***[[יורוקאפ צ'לנג']]**:
**זכייה (1): 2005

## קישורים חיצוניים

* 

קטגוריה:קבוצות כדורסל רומניות
פנים חדשות באו לכאן

**פנים חדשות באו לכאן** הוא כלל הלכתי הקובע כי דבר שנאסר, והתבטל ממצבו הראשון לרגע מסוים, אם חזר למצבו הראשון לא חוזר האיסור הראשון לחול כבתחילה, מכיוון ש"פנים חדשות באו לכאן" ואין זה נחשב כאותו חפץ.

## סייגים
הכלל תקף דווקא אם האיסור תלוי בחפץ עצמו, וכך למשל אם אסר אדם את הנאתו מבית מסוים ונפל הבית מותר לו ליהנות מהבית אם חזר ונבנה, אך אם נדר את הנאתו בלשון "ביתך אסור עלי" אסור לו ליהנות מהדירה בבית גם אם נפל וחזר ונבנה או אם מכרו וחזר וקנאו.

## דוגמאות
הכלל תקף גם בהלכות ערובין, בדין קרפף יותר מבית סאתיים שלא הוקף לדירה  שהוא איסור שגזרו חז"ל על דירה שמחיצותיה לא הוקפו לשם דירה, שאסור לטלטל שם, אך אם מילא את הבית בעפר, בטלו המחיצות שהרי אין הן משמשות עוד למחיצות, ולכן אם חזר ופינה את העפר נחשבות המחיצות כמחיצות שהוקפו לשם דירה בבית שדרו בו ואחר כך בנו בו מחיצות והבית מותר.

המקור הראשוני לכלל הוא בברייתא אודות דיני טומאה וטהרה. בברייתא זה נפסק, כי הדין "פנים חדשות באו לכאן" קיים גם בחפץ שהשתנה בהדרגתיות, כך למשל סנדל שנקרעה אחת מסוליותיו, וחזר ותפרה, ולאחר מכן נקרעה הסולייה השנייה ותפרה, הסנדל טהור, כי "פנים חדשות באו לכאן". בדור האמוראים דנו בהלכה זו, ואמר רבי יוחנן לחזקיה כי ניתן להסמיך להלכה זו שאלה אחרת בהלכות ערובין העוסקת באדם שפרץ חלק ממחיצת הקרפף וחזר וגדרה, פרץ חלק אחר וחזר וגדרו, עד שפרץ את כל המחיצה. כאשר שמע זאת חזקיה הוא התבטא על רבי יוחנן בהתפעלות "אין זה בן אדם, אלא מלאך!".

נחלקו הראשונים בדין משקה שנטמא, קרש ונחשב לאוכל, וחזר להיות משקה, לפי הר"ש הוא טמא עדיין בטומאת שני לטומאה, ולפי הרמב"ם הוא טהור לגמרי, מכיוון שאין קשר בין משקה זה למשקה לפני הקרישה, ו"פנים חדשות באו לכאן".

## הערות שוליים

קטגוריה:טומאה וטהרה
קטגוריה:הלכות עירובין
קטגוריה:כללים ועקרונות בהלכות שבת
מורש באסקט

**מורש באסקט** (ברומנית: **Baschet Club Mureș**) הייתה קבוצת כדורסל רומנית מהעיר טרגו מורש. 

## היסטוריה
מועדון הכדורסל של טרגו מורש הוקם בשנת 1997, ובעונת הכדורסל לשנת 2005/06 החל לשחק בליגה הבכירה ברומניה. 

המועדון ידוע כבעל תקציב נמוך יחסית משאר מועדוני הצמרת, ובשל כך משקיע המועדון במחלקות הנוער כדי לקדם שחקני בית ולצמצם עלויות. 

בעונת הכדורסל לשנת 2010/11, הגיעה הקבוצה עד לחצי גמר הגביע הרומני, כמו כן השתתפה הקבוצה בליגה הבלקנית, אך לא צלחה את שלב הבתים. 

בעונת הכדורסל לשנת 2012/13 הגיעה הקבוצה עד לסדרת הגמר על אליפות רומניה בכדורסל, אך הפסידה לקבוצת אססופט פלוישט 4-2. 

בעונת הכדורסל לשנת 2013/14 השתתפה הקבוצה ביורוצ'לנג' אך לא צלחה את שלב הבתים.

## תארים והישגים
***[[ליגת העל הרומנית בכדורסל|הליגה הרומנית]]**:
**מקום שני: 2013
**חצי גמר: 2014
***[[הגביע הרומני בכדורסל|הגביע הרומני]]**:
**חצי גמר: 2011

## קישורים חיצוניים

* 

קטגוריה:קבוצות כדורסל רומניות
לבסקי סופיה (כדורסל)

**לבסקי סופיה** (בולגרית: **БК "Левски София**), היא קבוצת כדורסל בולגרית מהעיר סופיה, המשחקת בליגת העל הבולגרית ובליגה הבלקנית.

## היסטוריה
הקבוצה נוסדה בשנת 1923, וזכתה 19 פעמים באליפות בולגריה. 17 פעמים זכתה בגביע הבולגרי. בין ההשתתפות הבינלאומית של הקבוצה: סופרוליג בשנת 1984, יורוקאפ בשנת 1978 ו-1979.

בעונת 2009/10, זכתה הקבוצה באליפות הליגה הבלקנית לאחר ניצחון בגמר מול קבוצת לובצ'ן צטיניה. בעונת 2011/12 הגיעה הקבוצה עד לגמר הליגה הבלקנית והפסידה לקבוצת הפועל גלבוע גליל. בעונת 2012/13 שוב הגיעה הקבוצה לגמר הליגה הבלקנית והפסידה לגלבוע גליל. בעונת 2013/14 זכתה שוב באליפות הליגה הבלקנית לאחר ניצחון 69–75 מול גלבוע גליל, באליפות בולגריה ובגביע הבולגרי. בעונת 2014/15 משתתפת הקבוצה במסגרת הליגה האדריאטית.

## תארים והישגים
***[[ליגת העל הבולגרית בכדורסל|הליגה הבולגרית]]**:
**אליפות (20): 1942, 1945, 1946, 1947, 1954, 1956, 1960, 1962, 1978, 1979, 1981, 1982, 1986, 1993, 1994, 2000, 2001, 2014, 2018, 2021
**מקום שני: 1943, 1958, 1969, 1970, 1971, 1974, 1975, 1977, 1980, 1983, 1984, 1985, 1987, 1988, 1992, 1999, 2003, 2010, 2011, 2012, 2013
***[[הגביע הבולגרי בכדורסל|הגביע הבולגרי]]**:
**זכייה (17): 1951, 1967, 1968, 1969, 1971, 1972, 1976, 1979, 1982, 1983, 1993, 2001, 2009, 2010, 2014, 2019, 2020
**גמר: 2000, 2002, 2007, 2011, 2012, 2013
*'''הליגה הבלקנית:
**אליפות (3): 2010, 2014, 2018
**גמר: 2012, 2013

## קישורים חיצוניים

* 

קטגוריה:קבוצות כדורסל בולגריות
קטגוריה:סופיה: מועדוני ספורט
אביבה מולר-לנצט

**אביבה מוּלֶר-לַנצֶט** (Muller-Lancet; 1921 - 30 בדצמבר 2015) הייתה חוקרת עדות ישראל, המייסדת והאוצרת של המחלקה לאתנוגרפיה יהודית במוזיאון ישראל. כלת פרס ירושלים לטיפוח מורשת עדות ישראל.

## ביוגרפיה
נולדה בטרנסילבניה ליוסף ויהודית לנצט. אחיה היה משה לנצט. בשנת 1925 עלתה לארץ ישראל עם משפחתה, שהייתה בין משפחות החלוצים שייסדו את העיר הרצליה. בשנות ה-40 למדה סוציולוגיה וארכאולוגיה באוניברסיטה העברית בירושלים. לאחר מכן נסעה ללמוד תולדות האמנות בפריז. בסוף שנות ה-50 שבה לישראל. היא הוזמנה על ידי ראש עיריית חיפה אבא חושי ופרופ' דב נוי לשמש כאוצרת במוזיאון לאתנולוגיה ולפולקלור שהוקם בחיפה. היא סירבה לקבל את התפקיד, ועבדה במוזיאון באיסוף חפצי נוי ולבוש. היא החלה להתעניין ביהודי תימן וחקרה את לבושיהם וחפציהם. לשם כך הסתובבה במשך תקופה ארוכה ביישובי עולי תימן שסביב העיר רחובות, שם שהתה בבית אחיה פרופ' משה לנצט.

בשנת 1963 שהתה בשנת השתלמות באתנולוגיה בפריז. בשנת 1964 הוזמנה על ידי מוזיאון בצלאל לטפל באוספי החפצים האתנוגרפיים מתימן וממרוקו לקראת העברתם למוזיאון ישראל. עם פתיחת מוזיאון ישראל בירושלים, בשנת 1965, ייסדה מולר-לנצט את המחלקה לאתנוגרפיה יהודית במוזיאון ושימשה האוצרת של המחלקה שנים רבות, עד לפרישתה לגמלאות בשנת 1984. במשך השנים חקרה את לבושי העדות, אספה ושימרה פריטי לבוש ונוי רבים, אותם השיגה ברחבי העולם. היא התמקדה במחקר ארבע עדות: תימן, מרוקו, עיראק ובוכרה.

בשנת 2010 יצא לאור בהוצאת יד בן צבי ספרה של מולר-לנצט "כסות ומסר - לבושם של יהודים בארצות האסלאם" במהדורה אלבומית, ובו אוסף מאמרים אתנולוגיים פרי מחקריה, מלווים בתמונות רבות של פריטי לבוש ונוי של העדות השונות.

מולר-לנצט נפטרה ב-30 בדצמבר 2015, בגיל 94.

## קישורים חיצוניים
* 

## הערות שוליים

קטגוריה:נשות העלייה הרביעית
קטגוריה:אנשי העלייה הרביעית
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:זוכי פרס ירושלים
אביבה
קטגוריה:פולקלוריסטים יהודים
קטגוריה:אנתרופולוגיות ישראליות
קטגוריה:אנתרופולוגים ישראלים
קטגוריה:חוקרי עדות ישראל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2015
קטגוריה:ישראלים שנפטרו ב-2015
לברדודל

**לברדודל** הוא כלב כלאיים שנוצר על ידי הכלאה של גזע הלברדור עם גזע הפודל. השימוש הראשון בכינוי "לברדודל" נעשה בשנת 1955 על ידי סר דונלד קמפבל בספרו "לתוך מכשול המים", אך הכינוי נעשה נפוץ רק בשנת 1988, כאשר המרביע האוסטרלי וולי קונרון הכליא בין הגזעים ב"וויקטוריה כלבי נחייה".

## היסטוריה

מטרתו של קונרון הייתה לשלב את היתרון המרכזי של הפודל - אי-השרת שיער - עם היתרונות המרכזיים של הלברדור - האופי הנוח והקלות היחסית שבה ניתן לאמנם, במטרה שכלב הכלאיים ישמש ככלב נחייה לאנשים הסובלים מאלרגיה לפרווה. עם זאת, בריאיון שנתן לעיתון "The Australian" באפריל 2010, קונרון ציין שהוא התחרט על כך שביצע הכלאה זו משום שהוא סבור שהפופולריות של הלברדודלים השפיעה רבות על הירידה בביקוש לכלבים גזעיים, ותרמה לעלייה בפופולריות של כלבי כלאיים אחרים. הלברדודלים נמצאים כיום בשימוש נרחב ברחבי העולם הן ככלבי נחייה והן כחיות מחמד. בשנת 2005 התווספה לראשונה למילון אוקספורד האנגלי המילה "Labradoodle".

## מראה ואופי
משום שכלבי לברדודל הם כלבי כלאיים ואינם גזעיים, לרוב לא ניתן לצפות מה יהיו המראה או האופי של הגורים. בשל כך, הפרווה של כלבי הלברדודל עשויה להיות מקורזלת או רכה, וכמו כן היא יכולה גם להיות ישרה וגם מתולתלת. לכלבי לברדודל רבים עדיין יש השרת שיער, אם כי לרוב בכמויות פחותות בהשוואה לכלבים מסוג לברדור.

בדומה לרוב כלבי הלברדור והפודלים, כלבי הלברדודל בדרך כלל ידידותיים, אנרגטיים ומתאימים היטב למשפחות עם ילדים (אם כי אופיו של כל כלב עשוי להיות שונה).

## קישורים חיצוניים

* 

## הערות שוליים

קטגוריה:גזעי כלבים מעורבים
מזון בע"מ

**מזון בע"מ** (אנגלית: .Food, Inc) הוא סרט תעודי, בבימויו של זוכה פרס אמי רוברט קנר, שיצא לאקרנים בשנת 2008. התסריט מבוסס על מידע של ארגונים חוץ ממשלתיים וחקלאים אורגניים המתנגדים לתהליכי התיעוש וההנדסה הגנטית הקיצוניים בתעשיית המזון.

## תוכן הסרט
הסרט בוחן את החקלאות ותעשיית המזון האמריקנית, וטוען שהתיעוש החקלאי פוגע בטבע ובסביבה, מייצר מזון המזיק לבריאות, ומנצל את הבהמות כמו את העובדים בתנאי מחיה קשים. 

בחלקו הראשון הסרט בוחן את תעשיית הבשר האמריקנית (בשר עופות, בקר וחזירים), ומאשים אותה בהיותה חסרת רחמים, עם היותה לא מקיימת לא מבחינה כלכלית, ולא מבחינה סביבנית.

בחלק השני הסרט עובר לבחינת החקלאות האינטסיבית של גידולי שדה - זרעים וירקות, ובעיקר של התירס המגיע לכל המזון. הסרט מדגיש את השפעתה העצומה של תעשיית התירס האמריקני על המזון העולמי, בהגיעו כחלק ניכר מכל מזון תעשייתי אחר הנמכר בעולם. על פי חלק זה של הסרט, החקלאות האינטנסיבית היא מקור החולי של הדור, וגם היא, כמו תעשיית הבקר, מוצגת כלא מקיימת - לא כלכלית ולא מבחינת הסביבה.

בחלק זה מוצגת חוות פוליפייס ('רב אנפין') של יואל סלטין, כניגוד לחקלאות האינטנסיבית. בחווה זו מגדלים את הבקר והעופות ברעיה בשדות, תוך ניצולם לעבודת החרישה, ובתוך מעגל חיים קרוב יותר לטבע, תוך נתינת מרחב מחיה לבהמות ולעובדים. בסרט, סלטין טוען שבחוות מסוג זה ניתן היה להאכיל את כל אוכלוסיית ארצות הברית והעולם, כאשר התקנות והחוקים הרבים לטובת תאגידי המזון הגדולים הם שמונעים את התפתחותן. 

בחלק השלישי והאחרון של הסרט מוצגות רווחיות תאגידי המזון - החברות הגדולות בתעשיית המזון, מספרן המצומצם והשפעתן העצומה על החקיקה בארצות הברית, על מניעת האכיפה, ועל ארגוני הבריאות - המתכופפים בפניהן.

## פרסים
הסרט זכה (במשותף עם סרט אחר) במקום הרביעי בפסטיבל הסרטים הבינלאומי בסיאטל בשנת 2009.

באותה שנה, הסרט היה מועמד לפרס 'הסרט התיעודי הטוב ביותר' בתחרות פרסי האוסקר ה-82 בארצות הברית, אך הפסיד לסרט 'המפרץ' הדן בתרבות הרג דולפינים בידי דייגים יפנים.

## הפקה והפצה
את הסרט הפיקו במשך 3 שנים, (באחד הראיונות הבמאי קנר טען שמשך ההפקה היה 6 שנים) חלקם בהתעסקות משפטית והגנה נגד תביעות אפשריות מצד החברות המוצגות בסרט. את הסרט ליווה מסע תעמולה משמעותי וכן הוצאת ספר באותו שם. הסרט יצא לאקרנים בארצות הברית ב-2006 ובאנגליה ב-2010 לאחר עיכובים. הסרט התקבל בביקורות טובות על ידי רוב מבקרי הסרטים (95% באתר "Rotten Tomatoes" לביקורת סרטים מקוונת). 

תגובות החברות שאותן הסרט מבקר באופן שלילי היו בדרך כלל עקיפות, בעיקר על ידי מסעי תעמולה מתקנים. חברות מזון מהיר מסוימות נקטו פעולות 'מתקנות' כולל הקרנת הסרט עצמו בתוך מסעדות - תוך דגש על כך שהן 'שונות'.

## סרטים נוספים בתחום
* **תאגיד בע"מ** - על התאגידים הבינלאומיים
* **קינג קורן** (תירס המלך) - על תעשיית התירס
* **אני העצום** (Super size me) - על ההשמנה בארצות הברית
* **עם המזון המהיר** (Fast food nation) - על תעשיית המזון המהיר בארצות הברית

## קישורים חיצוניים
* 

קטגוריה:סרטי 2008
קטגוריה:סרטים תיעודיים אמריקאיים
קטגוריה:זוכי פרס גות'הם: סרטים
אלכסיי רבקו

**אלכסיי וסילייביץ' רבקו** (ברוסית: **Алексей Васильевич Ребко**; נולד ב-23 באפריל 1986 במוסקבה שברוסיה) הוא כדורגלן עבר רוסי ששיחק בעמדת הקשר.

עוד כשרבקו היה ילד קטן הוא עבר לספרטק מוסקבה. ב-2002 הוא ערך את משחק הבכורה שלו במדי ספרטק בגיל 16 שנים ו-78 ימים. אלכסיי הפך לשחקן הצעיר ביותר בכל תולדות ספרטק ובכל תולדות ליגת העל. אך אחרי אותו משחק הוא שיחק רק בהרכב השני של הקבוצה. אחרי שלקבוצה הגיע מאמן חדש ולדימיר פדוטוב ב-2006 רבקו החל לשחק יותר משחקים בהרכב הראשון.

ב-2008 רבקו הביע את רצונו לעזוב את המועדון כשעדיין היה לו חוזה תוקף איתו, אך בסופו של דבר הוא שוחרר מהקבוצה וב-11 בפברואר הוא חתם 4 שנים עם רובין קאזאן, אך כבר ביולי 2008 עבר למועדון הכדורגל מוסקבה שם חתם הסכם על 3 שנים.

ב-5 בספטמבר 2009 ערך רבקו את משחק הבכורה שלו בנבחרת רוסיה הבוגרת מול נבחרת ליכטנשטיין.

ב-21 בפברואר בשל התפרקותה של קבוצתו חתם רבקו 3 שנים עם דינמו מוסקבה.

במרץ 2011 חתם חוזה לשנה וחצי עם רוסטוב. בינואר 2012 עבר לטום טומסק.

## קישורים חיצוניים

* סטטיסטיקות ופרופיל באתר התאחדות הכדורגל הרוסית
* פרופיל באתר נבחרת רוסיה בכדורגל

קטגוריה:כדורגלנים רוסים
קטגוריה:קשרי כדורגל רוסים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני רובין קאזאן
קטגוריה:כדורגלני מועדון הכדורגל מוסקבה
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלני טום טומסק
קטגוריה:כדורגלני אמקאר פרם
קטגוריה:כדורגלני אררט מוסקבה
קטגוריה:כדורגלני רוטור וולגוגרד
קטגוריה:כדורגלני נבחרת רוסיה
קטגוריה:רוסים שנולדו ב-1986
ארז אליאב

**ארז אליאב** (נולד ב-13 בנובמבר 1977) הוא כדורגלן עבר ישראלי ששיחק בעמדת המגן.

## קריירה
אליאב נולד בחולון והחל את הקריירה המקצוענית שלו במדי בית"ר חולון בליגה ג' בעונת 1997/1998. בשנת 2000 הוביל את בית"ר חולון לליגה ב', כאשר היה מלך שערי הקבוצה עם 14 שערים. בעונת 2000/2001 הוחתם אליאב בהפועל צפרירים חולון ששיחקה אז בליגת העל, ובגיל 23 ביצע קפיצה נדירה מהליגה השישית לליגה הבכירה בישראל.

לאחר שצפרירים חולון ירדה לליגה הלאומית עבר אליאב להפועל פתח תקווה לקראת עונת 2001/2002. אליאב השתלב טוב מאוד בקבוצה ושותף בכל משחקיה בליגה חוץ מאחד, ובעונה שלאחר מכן כבש ארבעה שערים, כולל בניצחונות על בני יהודה ומכבי נתניה שסייעו לקבוצה להישאר בליגת העל. בנובמבר 2003 נפצע ונעדר מהמגרשים לתקופה של יותר משנה.

בקיץ 2005 חתם אליאב במכבי תל אביב, אך כבר בחודש נובמבר חזר לשחק בהפועל פתח תקווה. אליאב פתח את עונה זו בצורה טובה, עם פנדל שסחט בדרבי נגד מכבי פתח תקווה, ושער מתוחכם שהבקיע נגד הפועל כפר סבא, אך היכולת המקצועית שהציג לאחר מכן לא הייתה משביעת רצון, ובסיום עונת 2005/2006 שוחרר מהקבוצה, לאחר שבסך הכל הופיע ב-93 משחקי ליגה במדיה, וכבש 6 שערים.

לקראת עונת 2006/2007 עבר אליאב להכח עמידר רמת גן, העולה החדשה לליגת העל, ובחודש ינואר עבר למכבי הרצליה. בעונה זו זכה עם הקבוצה בגביע הטוטו, ובסופה נאלץ לפרוש ממשחק פעיל בגיל 29 בלבד, לאחר שסבל מפציעות חוזרות.

## חייו האישיים
אליאב נשוי בשנית, ואב לחמישה ילדים. מבת הזוג הראשונה נולדה בתו בשנת 2011, ובשנת 2014 נולדו לו תאומים. נישא שנית ב־2019 ונולדו להם 2 ילדים נוספים.

ב-2018 נעצר בגין הפעלת חממה לגידול מריחואנה, ונזרו עליו 25 חודשי מאסר, מתוכם ריצה 18 חודשים בפועל.

## קישורים חיצוניים

* עמוד השחקן במוזיאון הפועל פתח תקווה

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני צפרירים חולון
קטגוריה:כדורגלני הפועל פתח תקווה
קטגוריה:כדורגלני מכבי תל אביב
קטגוריה:כדורגלני הכח עמידר רמת גן
קטגוריה:כדורגלני מכבי הרצליה
קטגוריה:חולון: כדורגלנים
קטגוריה:ישראלים שנולדו ב-1977
פיפ"א מנג'ר

**פיפ"א מנג'ר** היא סדרת משחקי אימון וניהול קבוצות כדורגל של חברת EA Sports, הזמינה למחשב האישי, ולקונסולות פלייסטיישן 2, פלייסטיישן 3, ול-Xbox 360. המשחק נקרא בתחילה "טוטאל קלאב מנג'ר" עד 2006. פיפ"א מנג'ר הוא לא משחק אימון הכדורגל הראשון שהוציאה חברת EA, אך המצליח ביותר.

בסדרת פיפ"א מנג'ר ניתן לבחור טקטיקות ואימונים לשחקנים, להעביר שחקנים מקבוצה לקבוצה, להחתים שחקנים לחוזים ועוד. במשחקים החדשים ביותר בסדרה ניתן גם להתחתן, להקים משפחה ולבלות איתה, לשחק גולף, ללמוד לשוט בספינה פרטית ולסחור בבורסה.

בתחילת דרכה, פיפ"א מנג'ר נחשבה לאנדרדוג במשחקי המנג'ר אך לאורך השנים היא מצליחה להתחרות בסדרה פוטבול מנג'ר אל עבר המקום הראשון במשחקי האימון.

## המשחקים

## קישורים חיצוניים
* 
* *☃☃*

קטגוריה:משחקי EA Sports
קטגוריה:משחקי גיימקיוב
קטגוריה:משחקי כדורגל ממוחשבים
קטגוריה:משחקי פלייסטיישן 2
קטגוריה:סדרות משחקי וידאו
קטגוריה:FIFA (סדרת משחקים)
קטגוריה:משחקי וידאו שפותחו בגרמניה
דאי

שמאל|ממוזער|250px|
**דָאי** (בסינית: **代**; בפין-יין: **Dài**) היא נפה השייכת לנציבות העירונית שִׂינְג'וֹאוּ  בצפון מחוז שאנשי שבצפון-מזרח הרפובליקה העממית של סין. הנפה משתרעת על פני 1,747 קמ"ר ועל פי מפקד האוכלוסין משנת 2020, התגוררו בה 178,870 תושבים.

## קישורים חיצוניים

* 

## הערות שוליים

קטגוריה:שאנשי
קטגוריה:הרפובליקה העממית של סין: נפות